ming030890/wiki-yue-high-quality huggingface dataset:
東華三院徐展堂學校

東華三院徐展堂學校（英文：TWGHs Tsui Tsin Tong School）係香港一間輕中度智障特殊學校，位於香港島薄扶林華富邨瀑布灣道25號。

學校設施
課室、音樂室、視覺藝術室、工藝室、家政室、電腦室、資訊科技學習中心、輔導教學室、圖書館、玩具圖書館、資源室、資源教學室、學生活動中心、護理室、言語治療室及社工室、籃球場、露天操場、雨天操場、滋味棧、感覺統合活動室、遊戲架、園藝花圃。

小學
語文、常識、數學、生活技能、感知、視覺藝術、音樂、電腦、體育、德育課、圖書課、實用英語/普通話、多元智能。

初中
語文、常識、數學、生活技能、科技與生活、電腦、設計與科技、視覺藝術、音樂、體育、德育課、多元智能。

高中
核心科目：語文、公民與社會發展、數學
選修科目：體育、視覺藝術、科技與生活、資訊及通訊科技、音樂、應用學習
其他科目：體育發展、藝術發展、工作體驗、德育課、多元智能。
東華三院群芳啟智學校

東華三院群芳啟智學校（英文：TWGHs Kwan Fong Kai Chi School）係香港一間中度智障特殊學校，位於九龍石硤尾大坑東南山邨道28號。

學校設施
課室、言語治療室、工藝室、視覺藝術室、小賣部、多媒體學習中心、電腦室、資源教學室、圖書館、感覺運動室、健身室、多用途室、音樂室、有蓋操場。

小學至初中
中國語文、數學、常識、獨立生活、感覺統合、視覺藝術、音樂、體育、圖書館課、電腦、家政、設計與科技。

高中
核心科目：中國語文、數學、通識
選修科目：科技與生活、資訊與通訊科技、應用學習、音樂、設計與科技、視覺藝術、社會適應、職業教育。
東莞街

東莞街（英文：Tung Kun Street），係香港九龍油麻地嘅一條馬路，由新填地街同熙龍里交界開始，去到澄平街。街名係嚟自廣東省東莞。
東菓洲

東菓洲，又寫做東果洲，或者叫東果洲群島，係香港新界菓洲入面靠東面嘅一組群島，主要由薯莨洲、短洲仔同龍船排組成。
東莞大道

東莞大道（粵拼：dung1 gun1 daai6 dou6），係廣東省東莞市嘅一條幹線，長9.938公里，起條路使咗3.4億人民幣，喺2001年9月28號通車。

史
2003年1月28號晚，一架油罐車喺東莞大道新城市中心路段起火爆炸，司機棄車逃去，事件令莞深高速公路封咗幾個鐘，冇造成傷亡。

概覽
東莞大道係南北走向，南面起點係由廣深高速公路厚街鎮石鼓立交，北面去到旗峰路同東城中路平交路口，旗峰公園左近，貫穿咗東莞東部新城市中心區。

分區
東莞大道有12條行車線，包括：
八條主車道（每方向四線行車，有啲地方更加有五線行車）
兩條輔助道路（位於主車道兩邊，每方向兩線行車，畀巴士同摩托車用）
此外，路面亦都有兩條人行道同五條綠化帶，最闊嘅地方去到189米。
東華三院

東華三院（英文：Tung Wah Group of Hospitals）起源嚮1870年代，係香港一間慈善機構。服務包括醫療、教育同社區服務。
去到2011年，東華三院喺全香港設有超過200個嘅服務單位，請咗大概一萬人，服務全港市民。

個名
東華三院最初只有東華醫院（1870年）、廣華醫院（1911年）同東華東院（1929年），而呢三間醫院都係香港本地唐人開嘅。

2019年：喺修例風波期間力撐香港政府
2019年6月26號，時值香港政府修訂逃犯條例，東華三院發表力撐港府、特首嘅言論，例如反對違法暴力，支持理性和平表達意見。

2020年：被泛民主派指控扭曲香港修例風波歷史
東華三院喺2020年底推出《國安教育參考資源套》，由教育科主管吳奇壎做顧問，一面倒緊隨港府嘅說法，話2019－2020年香港修例風波等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。有泛民主派學者就批評，分裂國家、顛覆政權、進行恐怖活動等指控，根本冇證冇據，反而國安法成為咗當權者鎮壓泛民主派支持者權利嘅工具，而呢套教材內容就好偏頗。
東華三院文物館

東華三院文物館（英文：Tung Wah Museum）喺香港九龍窩打老道25號廣華醫院裏面，係介紹東華三院發展歷程嘅博物館，而家係香港法定古蹟。
東華三院文物館原本係廣華醫院嘅大堂，廣華醫院係第一間喺九龍同新界區開辦嘅醫院，為公眾提供醫療服務。
廣華醫院由東華醫院總理同九龍嘅華人領袖共同創辦，喺1911年落成，成為東華醫院嘅九龍分院。1931年，東華醫院、廣華醫院同東華東院三間醫院合埋叫做「東華三院」。廣華醫院喺1958年進行全面嘅重建工程，只保留咗大堂。1970年，東華三院為咗慶祝成立一百周年，將廣華醫院保留嘅大堂改做東華三院文物館，用嚟展示東華三院嘅歷史文物同收藏珍貴文獻。1971年1月15號，文物館由關祖堯爵士主持開幕典禮。文物館由1993年起開放畀公眾參觀。
文物館結合中西方嘅建築特色。館裏面建築物正面嘅中式裝飾同祠堂布局，清楚展現中式建築特色。檐板上嘅花卉同吉祥圖案，同埋外廊嘅樑架同駝峰，都係精緻嘅木刻。金字屋頂鋪咗綠色琉璃瓦，而家嘅屋脊喺1991年起嘅，係跟番1910年嘅原本嘅屋脊模式。
西方建築元素主要用喺建築物嘅側面同背面，包括用咗小圓窗同連拱頂石嘅弓形拱窗。大堂裏面通去展覽廳嘅四道拱門設有西式楣窗。大堂嘅屋頂由傳統嘅中式桁條同樑架結構支撐，而偏廳就用咗雙柱桁架。
東華三院李潤田紀念中學

東華三院李潤田紀念中學（英文：Tung Wah Group of Hospitals Lee Ching Dea Memorial College）係香港一間資助男女中學，嚮香港島北角寶馬山雲景道18號，1970年創校。
雖然校舍位置傳統上被視為北角區，但2013年灣仔區同東區區界調整後，校舍啱啱落入灣仔區範圍。
朱潔儀

朱潔儀（英文：Donna Chu，1967年9月6號—）係香港女演員，鄉下廣東清遠陽山，1989年度香港小姐競選嘅亞軍。佢喺1990年代拍過一啲電影。
朱然

朱然（182年—249年），字義封，係三國政治人物，東吳孫權麾下嘅將領同學友。佢原名施然，因為過繼做佢姨丈東吳將領朱治個仔，所以改姓朱。官至左大司馬、右軍師、當陽侯。
朱玟奎

朱玟奎（1981年1月10號—）係大韓民國嘅一個男藝人同埋歌手。
朱潔崇

朱潔崇（英文/法文：Judith Guichon）係加拿大卑詩省嘅現任省督，2012年11月就任。
朱牧民

朱牧民（英文：Samuel Chu Muk Man），美籍香港人社群領袖，美國香港民主委員會（HKDC）組織總監。

早年
朱牧民係佔中發起人朱耀明個仔。朱牧民喺英屬香港出生，1989年六四事件後，爸爸朱耀明安排佢移民到美國。朱牧民喺聖地牙哥加利福尼亞大學政治科學系畢業。

香港民主委員會
朱牧民熱衷參加美國政界相關嘅香港的事務。2019年香港爆發反修例，9月，朱牧民做新成立的組織香港民主委員會嘅組織總監，遊說美國國會議員支持香港抗爭運動，其間朱牧民返過香港出席集會。2019年11月，美國《香港人權與民主法》通過，朱牧民被指係其中一個推手。

被通緝
2020年7月31日，朱牧民因煽動分裂國家、勾結外國或者境外勢力危害國家安全，涉嫌違反《港區國安法》，被警方國安處通緝。 係首位被《港區國安法》通緝嘅外國公民同埋非中國籍（請求獲批准放棄中國籍之証明）香港居民。
朱滙林

朱滙林（粵拼：zyu1 wui6 lam4，英文：William Chu，1982年9月1號—）係香港男演員，而家係香港無綫電視部頭合約男藝員。
2007年佢喺無線電視舉辦嘅TVbeople選舉入面獲選，做旗下藝員。出道初頭主要係做主持，2012年佢喺處境劇《愛·回家》飾演李志成（醒哥）令佢多人識。
振盪器代數

振盪器代數(oscillator algebra)又叫海森堡代數，係隻無限維複李代數，係一無限維交換代數嘅中心擴張(en:central extension)；可以用無限維Foch 空間上嘅微分算子來表示，可以用來描述一架量子調和振盪器。

定義
海森堡代數 A 係隻複李代數，有基:
同埋交換關係式
其中 係中心元，同乜都交換。當 ，A嘅極限就係隻交換代數。
捉刀

捉刀（粵拼：zuk1 dou1，英文：Ghostwriter）嘅意思即係代人幫手，可以做好多嘢，通常係利益上嘅交換。即係話當事人搞掂呢單嘢之後，可以得到某個程度嘅好處。

第啲用法
喺政治術語之中，通常以「文膽」（粵拼：man4 daam2）代稱，即係幕僚（Staff and line）。譬如國民政府時期嘅汪精衛同戴傳賢兩人，亦都分別做過孫逸仙同蔣介石嘅文膽。宜家以槍代刀，又稱「請槍」、「替槍」。譬如代人見工或者係考試等等，即屬犯罪。
振盪

振盪（oscillation）最廣義上係指一個物理量嘅數值隨時間嘅重覆變化，來來回回噉喺 0、+A 同 -A 之間郁嚟郁去，當中 A 係個振盪嘅振幅（amplitude），日常例子包括擺同交流電。
振華道體育館

振華道體育館，香港室內體育館之一，喺觀塘牛頭角振華道五十號，樂雅苑停車場頂樓，英文叫Chun Wah Road Sports Centre。行政上歸觀塘區。設施有籃球場、排球場、羽毛球場、乒乓球檯、活動室、舞蹈室。
振華道

振華道（英文：Chun Wah Road），係香港九龍牛頭角嘅一條馬路，由牛頭角道開始，去到康寧道。
振興國醫館

振興國醫館係喺中國廣東省廣州市嘅醫館，喺2005年12月成立，位置喺越秀區達道路12號。
挽地祐哉

挽地祐哉（1983年5月2號—）係日本足球員，司職中場，效力過磐田山葉，湘南比馬，德島漩渦，及金澤薩維根。
松本拓也

松本拓也（1989年2月6號—）係日本足球員，司職守門員，效力秋田藍閃電。
松本安司

松本安司（1969年6月17號—）係日本足球員，司職中場，效力過浦和紅鑽。
松本幸

松本幸 ，係日本嘅一個女藝人同埋配音員。
松本忍

松本忍 ，係日本嘅一個男配音員。

配音作品一覽
呢個表唔完整，歡迎加料。
松本山雅足球會

松本山雅足球會（日文：松本山雅FC）係日本一支職業足球隊，日本乙組職業足球聯賽（J2）球隊之一。球會根據地係長野縣松本市，主場係長野縣松本平廣域公園綜合球技場。

史
1965年成立。2012年加入日本職業足球聯賽。
松本怜

松本怜（1988年2月25號—）係日本足球員，司職中場，效力大分三神。
松本怜大

松本怜大（1990年11月21號—）係日本足球員，司職後衞，效力町田澤維亞。
松本憲

松本憲（1987年8月28號—）係日本足球員，司職中場，效力過千葉JEF聯。
廣深沿江高速公路

（中國高速公路代碼：粵高速S3）係中國廣東省入面嘅一條高速公路。佢係珠江三角洲範圍入面，繼廣深高速公路之後嘅第二條緊要嘅南北向高速公路，其中深圳市路段全线设有路灯照明。广深沿江高速公路全线限速120公里每小时。

負責方
呢條高速公路係由廣東廣深沿江高速公路有限公司同深圳高速公路有限公司嚟負責出錢起嘅。

工程
呢條高速公路喺2006年3月25號開始喐手起，直到以下時段先至起好嗮而通車：
官田⇄虎門：2012年1月8號
虎門⇄前海：2013年11月21號（試），2013年12月28號（正式）。
廣深高速公路

廣深高速公路（粵拼：gwong2 sam1 gou1 cuk1 gung1 lou6）係中國廣東省入面，由京港澳高速（中國高速公路代碼：G4）同沈海高速（中國高速公路代碼：G15）組成嘅路段。而家係亞洲公路1號線（亞洲高速公路代碼：AH1）嘅一部分。呢條馬路成日俾人話成「中國內地最賺錢嘅高速公路」

負責方
呢條高速公路係由香港合和實業子公司——合和公路基建有限公司嚟負責出錢起嘅。

工程
呢條高速喺1987年5月份開始喐手起，一直到1993年12月2號先至起好。到咗1994年7月18號嚟搞試通車，1997年7月1號正式開始全線通車。

所謂「中國內地最賺錢嘅高速公路」
由於呢條高速公路經過廣州同深圳呢兩個千萬人口嘅城市同埋俾人話成「世界工廠」嘅東莞，所以「中國內地最賺錢嘅高速公路」嘅名就係噉嚟。不過由於呢條高速嘅車流量好大，所以呢條高速公路成日出現大塞車嘅嘢。
廣渠門內站

廣渠門內站（粵拼：gwong2 keoi4 mun4 noi3 zaam6；簡化字：广渠门内站）係北京地鐵7號綫嘅車站，2014年12月28號營運，喺東城區廣渠門內大街近南花市大街同白橋大街之間嘅中間位。
廣湛高速公路

廣湛高速公路顧名思義係從廣州至湛江嘅一條高速公路，途徑廣州、佛山、開平、陽江、茂名、湛江等地方，而成條高速公路係由廣佛高速公路、佛開高速公路、開陽高速公路、陽茂高速公路以及茂湛高速公路組成。
廣湛高速公路喺2004年12月20號全線開通（當中廣佛高速公路喺1989年開通），全線開通之後，從廣州到湛江全程388公里，需時4個鐘頭，相比以前行國道，慳咗1－2個鐘頭。
廣湛高速公路係中國大陸兩縱兩橫高速公路主要架搆黑龍江同江至海南三亞主幹線係廣東境內重要一部分，國家高速公路網規劃編號為M15（瀋陽至海口高速公路），同時亦係連接珠三角地區、粵西地區以及廣西海南兩省嘅一條公路主幹線。
廣渠門大街

（簡化字：广渠门大街；普通話讀音：gǔangqúméndàjīe）係中國北京嘅東西走向主幹道，喺東城區同朝陽區嘅交界。西邊從珠市口東大街同崇文門外大街嘅交界開始，一直去到東邊嘅廣渠路同東三環中、南路嘅交界。

敘述
全長3.6km，闊52米，雙向8車道。馬路分開咗內、外兩條。

廣渠門大街嘅兩條道路，起點到終點
廣渠門内大街：從珠市口東大街同崇文門外大街嘅交界開始，一直向東去到廣渠門南、北濱河路同東二環中、南路嘅交界。
廣渠門外大街：從廣渠門南、北濱河路同東二環中、南路嘅交界開始，一直向東去到廣渠路同東三環中、南路嘅交界。
廣澳高速公路

（中國高速公路代碼：G0425）係連接廣州同澳門嘅國家高速公路，屬京港澳高速公路嘅分支，途經廣州、中山、珠海同澳門，喺起點同終點兩邊同京港澳高速嘅主線連埋一齊。
廣清高速公路

；（中國高速公路代碼：G0421），之前嗌過廣花高速公路，係中國廣東省一高速公路，橫跨廣州同清遠兩市。
佢喺1998～2019年間，試過喺107國道廣州北段上空行。

工程
呢條高速分咗三部分通車：
慶豐⇄花都：喺1993年12月通車，嗰時嗌「廣花高速公路」嘅名。
花都⇄銀盞：喺1999年10月通車，之後改咗嗌「廣清高速公路」。
銀盞⇄清遠：喺2004年12月24號通車。
廣源邨

廣源邨係香港嘅一條公共屋邨，喺新界沙田小瀝源小瀝源路68號，一共有6座樓，1989年入伙。
末世天書

《末世天書》（The Book of Eli）係一部2010年嘅美國後末日動作電影，由Hughes兄弟執導。主演係丹素華盛頓、加利奧文、米娜古妮絲、Ray Stevenson、Jennifer Beals。
末世街10號

《末世街10號》（10 Cloverfield Lane）係一部2016年嘅美國心理驚悚電影，由丹卓登堡執導。主演係Mary Elizabeth Winstead、尊古曼、John Gallagher Jr.。套片係「末世凶煞系列」嘅第二部，2008年《末世凶煞》嘅精神續集。
末代政府

夕陽政府，又叫夕陽政權、末代政權、看守政府咁，係政權新舊更替時出現管治現象。
嚮更換時期，分為兩種制度，其中新政府已經出現，而舊政府未落台，成為雙頭馬車。其二或者舊政權就落台，新政府未有出現，出現管治真空，無政府主義。
看守政權未必一事無成，但係推出新政策若成功，或者成「為他人造嫁衣」。又或成為「千古罪人」，為下代施政埋下地雷。所以思想包袱，公務員心態洗手等放工，成為跛腳鴨政府。
末代皇帝

中國末代皇帝溥儀。
末代皇帝溥儀，1987年美國、意大利、中國大陸合作拍攝嘅一部電影。
末代皇帝 (電視劇)，1988年中國大陸拍攝嘅一套電視連續劇。
末世論

末世論，又叫末日論，係哲學同神學都會研究嘅理論，研究人類社會同歷史去到終結嘅相關問題。唔同宗教都有唔同嘅睇法。
末代御醫

《末代御醫》（英文：The Last Healer In Forbidden City），係香港無綫電視製作嘅清裝電視劇，由郭晉安、楊怡、羅蘭、敖嘉年同賈曉晨領銜主演，監製張乾文。呢套劇用大清光緒末年嘅御醫做主題。
松田賢太

松田賢太（1984年8月22號—）係日本足球員，司職中場，效力過盛岡仙鶴。
松田辰也

松田辰也 ，係日本嘅一個男配音員。

配音作品一覽
呢個表唔完整，歡迎加料。
松田陸

松田陸（粵拼：cung4 tin4 luk6，1991年7月24號—）係日本足球員，司職後衞，效力大阪櫻花。
松田颯水

松田颯水 ，係日本嘅一個女藝人同埋配音員。
松石南屬

松石南屬（學名：Astroloma）係杜鵑花目杜鵑花科嘅一個屬。
松竹

松竹，日本電影公司，表演公司，全名松竹株式會社，日本平假名為しょうちくかぶしきかいしゃ，英文Shochiku Company Limited。松竹之名，取自創辦人白井松次郎同大谷竹次郎，當中松字竹字。本業係歌舞伎戲院。公司開先，一八九五年，大谷竹次郎買咗京都阪井座開始，當時未成立公司。一九〇二年，大谷竹次郎同佢亞哥，即白井松次郎，合開公司，之後招募兼訓練女演員，再開電影公司。
松竹車站

松竹車站係臺灣鐵路公司臺中線（山線）嘅一個鐵路車站。
松禾

松禾（韓文：송화군／松禾郡 Songhwa gun */?）係朝鮮民主主義人民共和國黃海南道嘅一個郡。
弋陽

弋陽係中國江西上饒一個縣，總面積1592平方公里，人口37萬。
弒人如犬

《弒人如犬》（Shooting Dogs）係2005年英國電影，由尊赫特、曉治丹斯，用盧旺達大屠殺做故仔背景。
弓

弓係種武器，用嚟射箭，由一條通常用木做嘅弓身同埋一條有彈性嘅弦線組成。
弓弦樂器

弓弦樂器（英文：bowed string instrument）係弦樂器嘅一種，指件樂器設計到係預演奏者攞支琴弓嚟拉條弦、令條弦發出聲嘅，例如小提琴同粵胡就係噉。
因為每條弦都要用弓拉到，如果弦嘅數目多過兩條，琴橋可能要設計成拱形。
弓氏

弓（粵拼：gung1）係唐人姓氏，喺《百家姓》裏頭排第224位。

名人
呢篇弓氏係同姓氏有關嘅楔位文章，重未寫完嘅。麻煩你幫手充實佢。
弓崎恭平

弓崎恭平（1992年10月30號—）係日本足球員，司職後衞，效力北九州向日葵。
式田高義

式田高義（1977年11月25號—）係日本足球員，司職中場，效力過市原JEF聯，及新潟天鵝。
弒君

弒君即係臣下殺死君主。傳統而言非常大罪，然而通常因奪權成功，而無從追究。只有後世記史會留下污名。君主犯下罪過，而遭人以正義之師討伐，都唔會當作弑君。君主死於外族手，亦唔視為弒君。
弓場沙織

弓場沙織 ，係日本嘅一個配音員。

配音作品一覽
呢個表唔完整，歡迎加料。
朱門怨

朱門怨 (1956年)，一齣香港粵語長片，導演李鐵。
朱門怨 (1973年)，一齣香港無線電視嘅劇集。
朱門怨 (1974年)，一齣香港電影，導演楚原。
新朱門怨 (1956年)，一齣香港亞洲電視嘅劇集。
朱雨大

朱雨大（Chu Yue Tai，1966年9月23號—）係香港一退咗役嘅足球員，司職中場，入選過香港足球代表隊。
結束球員生涯之後，朱雨大轉職的士司機。
朱錦漢

朱錦漢，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
朱鎔基

朱鎔基（粵拼：zyu1 jung4 gei1；簡化字：朱镕基；1928年10月1號—）係中國共產黨同中華人民共和國前領導人，做過國務院總理、副總理、中國人民銀行行長，又係第十四同十五屆中共中央政治局常委。湖南省長沙市人。佢係明太祖朱元璋嘅後代（祖先係岷莊王朱楩），祖籍安徽鳳陽。朱鎔基做事雷厲風行，有綽號叫「經濟沙皇」，佢又精簡政府機構，同時打擊貪污同走私活動，遠華集團走私案就係佢嘅傑作。
佢曾經講過一句說話：「我準備咗一百副棺材，九十九副畀貪官，一副留畀自己」，表示對貪污腐敗深惡痛絕。
朱鐵和

朱鐵和（1949年—）係香港男演員，最叻演武俠劇反派。喺麗的電視同無綫電視都拍過電視劇。今下移民咗去美國波士頓。
朱百六

朱百六係元代人，泗州盱眙（今江蘇盱眙）人。佢係明太祖朱元璋嘅高阿爺。朱仲八嘅仔，朱四九老豆，朱初一嘅阿爺，朱世珍嘅曾阿爺。
1368年，朱元璋喺南京建立咗明朝，佢被追尊為皇帝，廟號係德祖，諡號係玄皇帝。佢陵墓喺盱眙嘅明祖陵。
朱由榔

朱由榔（1623年11月1號—1662年6月1號）係史學界公認嘅南明最後一位皇帝，1646年到1662年在位，建都肇慶，跟廟號叫明昭宗，因為年號係永曆，又叫永曆皇帝。

生平
朱由榔係明神宗嘅孫，明熹宗、明莊烈帝同弘光帝嘅堂弟，阿爸係桂王朱常瀛。隆武帝封朱由榔做桂王。
1646年，隆武帝過身，之後朱由榔喺廣東肇慶做監國。之後朱由榔由肇慶走咗去廣西，蘇觀生等人擁立喺廣州嘅朱聿𨮁做南明皇帝，年號「紹武」，就係紹武帝。
朱由榔聽到朱聿𨮁登基做皇帝之後，返番去肇慶登基做皇帝，年號「永曆」，就係永曆帝。永曆帝派人去廣州勸朱聿𨮁取消稱帝，畀對方拒絕咗，仲斬埋永曆帝派去嘅人。
廣州嗰邊派兵攻打肇慶嗰邊，永曆軍輸咗。但係呢個時候清兵突襲廣州，捉咗紹武帝，之後紹武帝死咗。之後南明剩番永曆帝嗰邊嘅勢力。
1648年（南明永曆二年、清順治五年），清朝嘅金聲桓、李成棟先後歸附南明，但係佢哋後尾都畀清兵打敗，兩個都死咗。
之後有以前張獻忠嘅部下孫可望、李定國等人歸附南明。1652年，李定國打敗清朝嘅定南王孔有德，孔有德喺桂林自焚死咗。
但係之後南明嘅形勢逐漸不利，永曆帝走入緬甸，最後畀緬甸交畀清朝嘅吳三桂，之後畀清朝處死。
朱由檢

朱由檢（1611年2月6號—1644年4月25號）係大明第十七任皇帝，1627年到1644年在位。跟廟號叫思宗、毅宗、威宗、懷宗，因為年號係崇禎，又叫崇禎皇帝。

生平
朱由檢係前一任皇帝明熹宗朱由校嘅細佬，再前一任皇帝明光宗朱常洛嘅五仔。明熹宗封朱由檢做信王。1627年明熹宗過身，由於佢冇在生嘅皇子，就由朱由檢繼位。
朱由檢登基冇耐，就將魏忠賢迫到自殺死咗。
崇禎二年（1629年），東江鎮總兵毛文龍畀揸住尚方寶劍嘅袁崇煥殺咗。同年十二月，朱由檢下令逮捕袁崇煥。1630年，袁崇煥被處決。
朱由檢一生勤於政事，但佢生性多疑、剛愎自用，唔單止枉殺袁崇煥，重成為大明王朝嘅亡國之君。
朱由檢在位期間，北方發生大旱災。1629年，李自成喺西北地方起事反明。本來明朝對住後金嘅侵擾已經頭都大，再加埋啲農民軍，明朝嘅軍力用嚟應付兩邊就更加攤薄。1642年，洪承疇畀清兵俘虜（後金喺1636年改名叫「大清」）。1644年正月，李自成喺西安稱帝，國號「大順」，之後大順軍向北京進攻，三月中迫近北京，三月十九日，朱由檢喺煤山上吊自殺。

身後
朱由檢過身之後，仲擁護明朝嘅官員擁立福王朱由崧喺南京登基做南明第一位皇帝。南明為朱由檢上廟號思宗，之後改為毅宗、威宗。大清朝廷追謚守道敬儉寬文襄武體仁致孝莊烈愍皇帝（曾上廟號懷宗，但後來廢咗），明安宗朱由崧上謚號紹天繹道剛明恪儉揆文奮武敦仁懋孝烈皇帝。
順治十六年十一月，清世祖政府以「興朝諡前代之君，禮不稱宗」為理由，廢咗懷宗廟號，改諡莊烈愍皇帝，因而大清史書多數簡稱佢做明莊烈帝或者明愍帝。

仔
獻愍太子朱慈烺，母孝節烈皇后周氏，崇禎二年（1629年）二月初四出世，李自成敗退時唔知去咗邊。
懷隱王朱慈烜，母孝節烈皇后周氏，崇禎二年十二月初三出世，好快就死咗，崇禎三年二月初二叫禮部定諡號追封，崇禎五年正月二十二葬喺翠微山之原。
定哀王朱慈炯，母孝節烈皇后周氏，1644年唔知去咗邊。
永悼王朱慈炤，母恭淑端惠靜懷皇貴妃田氏，1644年唔知去咗邊。
悼靈王朱慈煥（1633年－1637年），母恭淑端惠靜懷皇貴妃田氏，崇禎帝第五個仔。民間講嘅「朱三太子」，就係將朱慈煥誤當係朱慈炯，傳言佢重未死，所以清兵入關之後，好多人假借佢嘅名義起事，意圖反清復明，造成清政府嘅統治難題。
悼懷王朱慈燦，母恭淑端惠靜懷皇貴妃田氏，崇禎十年出世，崇禎十二年三月二十七號死，追封悼懷王，同年九月十六號葬翠微山之原。
悼良王，母恭淑端惠靜懷皇貴妃田氏，三歲殤。
朱盈盈

朱盈盈曾參選兩大台選美：2013年香港小姐同2013年亞洲小姐（去到大中華總決賽），並喺2013年參選中國小姐，贏得中國小姐總決賽十佳、最佳愛心獎以及中國小姐總決賽全國季軍。2016年5月，成為RX Beauty美容集團「｜美麗．真我詮繹｜」全新纖體及豐胸代言。2016年7月，盈盈 Zenia Chu『盈．愛上』2017月曆．影集首度進駐香港書展2016，被傳媒叫做「嫩版李彩華」，月曆於OK便利店及各書報攤注目發售。朱盈盈喺2016拍攝由李逸朗（Don）首部自導自演港式喜劇懸疑電影《神探茄喱啡》，夥拍楊思琦、鄭敬基、何華超、黃建東等等，2016年11月28日騰訊視頻全網獨播，上架10日內已逾400萬點擊率。
朱相昱

朱相昱，係大韓民國嘅一個男藝人同埋演員。
朱祐樘

朱祐樘（1470年7月30號—1505年6月8號）係大明國第十任皇帝，明憲宗朱見深嘅第三個仔。佢嘅年號係弘治，所以有人叫佢弘治皇帝。死後廟號孝宗，所以又有人叫佢明孝宗。諡號建天明道誠純中正聖文神武至仁大德敬皇帝。

生平
成化十一年立為皇太子。
1487年，明憲宗過身，朱祐樘繼位做皇帝。
朱祐樘在位個陣，國家政治清明、經濟繁榮、百姓有米、世界太平，俾後人讚佢係「中興嘅令主」，而佢嘅管治時期，更被稱為「弘治中興」。
佢喺1505年過身，由佢個仔朱厚照繼位，就係明武宗。
朱由校

朱由校（1605年12月23號—1627年9月19號）係大明第十六任皇帝，1620年到1627年在位，跟廟號叫明熹宗，因為年號係天啟，又叫天啟皇帝。
朱由校係明光宗朱常洛嘅大仔。
朱由校係歷史上出名嘅木匠皇帝，同元順帝一樣鍾意木工。不過，佢嘅治國表現令人失望，在位期間，寵信太監魏忠賢，令到大明走向滅亡之路。
天啟六年（1626年）發生「天啟大爆炸」。
朱由校死後，由於佢冇在生嘅皇子，就由佢細佬信王朱由檢繼位，就係明思宗（明莊烈帝）。朱由校嘅謚號叫做達天禪道敦孝篤友章文襄武靖穆莊勤哲皇帝，但係明思宗其後親自改咗謚號叫做悊皇帝。
朱瞻基

朱瞻基喺建文元年（1399年）出世，阿爸朱高熾，阿媽誠孝昭皇后張氏。
永樂九年（1411年）立為皇太孫，洪熙元年（1425年）朱高熾駕崩後繼位。
宣德元年（1426年）平叔叔漢王朱高煦叛亂。
1427年，因為明軍響安南同黎利作戰失利，明朝由安南撤軍。
宣德十年正月初三（1435年），皇帝喺乾清宮駕崩，終年35歲，群臣上諡號憲天崇道英明神聖欽文昭武寬仁純孝章皇帝，廟號宣宗。六月廿一日，梓宮葬景陵。
朱瞻基過身後，由太子朱祁鎮繼位，就係明英宗。
朱祁鈺

朱祁鈺（1428年9月21號—1457年3月14號），係大明第七個皇帝，1449年到1457年在位，跟廟號叫明代宗，因為年號係景泰，又叫景泰皇帝。
響宣德三年出世（1428年），朱祁鎮即位後封佢做郕王。
佢嘅皇位，係因為朱祁鎮喺土木堡之變被蒙古人俘虜而攞嚟嘅。而佢繼位之後，重用于謙，喺京師保衛戰打贏瓦剌，成功令大明政權轉危為機。
不過，朱祁鎮重返京師之後，朱祁鈺對佢好刻薄，唔單止將佢軟禁，重喺1452年另立皇儲，廢朱祁鎮個仔朱見深為沂王，改立自己同肅孝皇后所生嘅仔朱見濟為皇太子。不過喺1453年，朱見濟早死。
景泰八年（1457年）農曆正月十六日，朱祁鈺龍體違和，曹吉祥、石亨、徐有貞等人策劃復辟朱祁鎮，十七日清晨，佢哋發動奪門之變，率領武士攻入紫禁城奉天殿，朱祁鎮再次做番皇帝。
朱祁鈺俾朱祁鎮廢為郕王，軟禁喺西苑，個幾月後瓜老襯，享年三十歲。朱祁鎮恨佢，諡為戾王。
朱見深繼位後，上諡號恭仁康定景皇帝，朱由崧繼位後，上諡號「符天建道恭仁康定隆文布武顯德崇孝景皇帝」，廟號代宗。
朱祁鎮

朱祁鎮（1427年11月29號—1464年2月23號）係大明第六個皇帝，分別1435年到1449年（年號正統）同埋1457年到1464年（年號天順）兩度在位，跟廟號叫明英宗，係大明歷史上嘅唯一一位兩朝天子。

生平
朱祁鎮係明宣宗個仔。1435年正月，明宣宗過身，嗰陣得7歲嘅朱祁鎮繼位，就係明英宗，改下一年做正統元年。英宗做皇帝嘅初期由張太皇太后輔政，內閣由三楊（楊士奇、楊榮同楊溥）主持。
正統七年（1442年），張太皇太后過身。
正統十四年（1449年），瓦剌軍入侵明朝國境，英宗帶住五十萬大軍御駕親征，喺土木堡畀瓦剌軍打敗，英宗畀瓦剌捉咗。喺北京嘅大臣立咗英宗嘅細佬朱祁鈺做皇帝，就係景帝。
瓦剌後尾放番英宗返去，之後景帝將英宗韞喺皇宮入面。1457年景帝得咗重病上唔到朝，畀石亨等人發動「奪門之變」擁立英宗做番皇帝，改元「天順」，景帝冇耐就死咗。英宗做番皇帝之後就處死于謙。
1464年英宗過身，佢喺遺詔度廢除將冇仔女嘅後宮殉葬嘅舊習。佢個仔朱見深繼位，就係明憲宗。
維基同享有多媒體嘅嘢：Zhengtong_Emperor
柏立基母嬰健康院

柏立基母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺新蒲崗太子道東，柏立基健康院入便，英文叫Robert Black Maternal and Child Health Centre。行政上歸黃大仙區。開禮拜一到五，禮拜六開每月第二同第四個，公眾假期唔開。歸衞生署管。
柏立基

柏立基，OBE，GCMG（Robert Brown Black，1906年6月3號—1999年10月29號）係第3任星加坡總督（1955年6月30號至1957年12月9號）同第23任香港總督（1958年1月23號至1964年4月1號），仲曾經做過香港輔政司（1952年至1955年）。

早年
柏立基響蘇格蘭愛丁堡出世，父母係斯特凌郡波蒙特（Polmont）人。佢細個入讀佐治華生書院（George Watson's College），之後升讀愛丁堡大學歷史科，響1928年以文學碩士身份畢業。之後，佢曾經諗住加入英屬印度政府，但係佢最終選擇參加英國政府搞嘅考試。最後，佢考試合格，響1930年加入英屬馬來亞政府。

政治生涯
最初佢係做金文泰嘅私人秘書，但就因為佢覺得金文泰太過傲慢而申請調職，於是佢先後畀人調去新加坡、彭亨、霹靂同埋柔佛，響1939年畀人調去加勒比海千里達做助理輔政司，總算係好少少。不過冇幾耐就爆發二戰，所以佢又畀人調返嚟英屬馬來亞，出任外匯管制委員會秘書。
之後，佢因為二戰而被迫入伍當兵。響1941年，發生咗珍珠港事件，於是柏立基就畀人調去情報兵團。冇幾日，日軍就攻破咗全個英屬馬來亞，仲捉咗五萬個戰俘，好彩柏立基走得快，冇畀日軍捉到。之後，佢畀政府指派參加「43號特別軍事任務」，負責響婆羅乃一帶組織游擊隊打日軍。1942年，柏立基畀日軍捉到，畀日軍拉返去英屬馬來亞嘅戰俘營。到1945年8月，日本宣佈無條件投降，柏立基先至獲釋。之後，佢重新入返政府做嘢，響1946年出任北婆羅州副布政司，期間佢仲獲得OBE勳銜。
響1952年，佢正式調過嚟香港，接替列誥出任香港輔政司（而響佢嚟之前由杜德暫任輔政司一職）。佢負責幫時任港督葛量洪處理經濟，仲曾經三次出任署理港督。當時，佢面對唔少問題，包括新中國嘅成立，令到好多人都走難過嚟香港，為香港社會帶嚟沉重負擔；除此之外，因為韓戰，美國對香港實施禁運，對於香港嘅轉口貿易造成好大打擊。
而佢阿頭葛量洪好憎香港政府嘅官僚作風，佢覺得政府啲人太過死板，但係佢認為柏立基為人好有幽默感，於是佢就係好睇起柏立基，讚柏立基係「香港仔」（Hong Kong Boy），仲話柏立基第日好有可能出任港督一職（後嚟預言真係實現）。
響1954年12月，佢獲任命做星架坡總督，響1955年正式返去英國任命，期間仲獲勳GCMG勳銜，做埋爵士。
響1955年6月，柏立基抵達星架坡，正式接替列誥做星架坡總督。雖然係升咗做總督，但係佢就面對住好嚴峻嘅政治考驗。因為響1954年，星架坡實施新嘅憲法《林德憲法》（Rendel Constitution），以星架坡立法議會取代原來嘅立法局，仲響同年4月搞第一次大選，結果由馬紹爾領導嘅勞工陣線勝出，而首席部長一職就由馬紹爾出任。而馬紹爾為首嘅勞工陣線反對殖民主義，加上當時星架坡要求自治同獨立嘅聲音比以前多，示威同埋罷工潮仲要一浪接一浪，搞到柏立基要承受好大壓力。
柏立基夫人母嬰健康院

柏立基夫人母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺北角七姊妹道，柏立基夫人健康院入便，英文叫Anne Black Maternal and Child Health Centre。行政上歸東區。開禮拜一、三到五禮拜六開每月第二同第四個，公眾假期唔開。歸衞生署管。
柏油豆屬

柏油豆屬（粵拼：paak3 jau4 dau2 suk6，學名：Bituminaria ），係豆目豆科蝶形花亞科嘅其中一個屬。
柏爾

柏爾（Bel）係美索不達米亞巴比倫神話入面嘅一位女神，影響力可以去到古希臘、古羅馬同附近地區。
柏羅丁

柏羅丁（Πλωτίνος ，204年—270年），又譯普羅提諾，係羅馬帝國哲學家，被睇成「新柏拉圖主義之父」。
張王爺誕

張王爺誕，減筆寫做張王爺𧩙、張王爺旦，係張王爺嘅寶誕。寶誕響三月初四。

地方活動
睇埋：十八鄉 (恩洲)
張王爺誕喺廣州西村係傳統節日，舊陣會提前七八日就喺村嘅張王爺廟前邊地堂搭起戲棚、花架棚、醒獅表演棚，由三月初一到初四晚，請曬啲村外著名戲班同本村文娛組做大戲。日頭係走鬼攤位擺滿地堂。初四張王誕正日，十八鄉嘅鄉民都會敲鑼打鼓，打著彩旗、羅傘、舞龍、舞獅前來祝賀。
張燕

張燕 (香港演員)，香港1950年代粵語片演員，有份嚮《樓下閂水喉》演出。
張馨予‎（原名張燕，1987年出生）係中國大陸一個演員、歌手、模特兒。
張珈衍

張珈衍（英文：Pierre Cheung，1974年10月1號—），綽號法國佬，係香港本土派人士，曾經係熱血公民成員同節目主持。佢本職係客貨車私人駕駛教練。
2014年11月19號雨遮革命期間，張珈衍被懷疑同四位示威者喺無合理辯解下，整爛立法會綜合大樓兩道玻璃門、幾幅玻璃牆同一道門而被拘捕，之後獲准保釋外出。東區裁判法院喺2015年5月11號因證據唔夠撤銷對張珈衍嘅指控。。
張燦鍙

張燦鍙（1936年3月1號—）係臺灣政治人，民主進步黨員，省轄市實施地方自治後曾經做過臺南市長。
張玉安

張玉安（粵拼：zoeng1 juk6 on1，1984年3月4號—），係大韓民國嘅一個中國籍男藝人同埋演員。
張玲

張玲（1989年10月28號—）係香港女網球員，海南出世，2006年開始打職業網球賽，單打同雙打最高排名分別去過184位同219位。
張玲齡

張玲齡（Ling Ling Chang，1976年7月24號—）係美國加州華裔共和黨政治人物，而家係加州參議院參議員，代表第29選區。
張喺台灣台北出世，3歲嗰時同屋企人移民美國。

私人生活
張嘅老公黃祖恩（Andrew Wong）係律師。
朴智彬

朴智彬，係大韓民國嘅一個男藝人同埋演員。
朴根瀅

朴根瀅，係大韓民國嘅一個男藝人同埋演員。
朴昭妍

朴昭妍（1987年10月5號—）係大韓民國嘅一個女演員同埋歌手，T-ara前成員。
朴是炫

朴是炫，係大韓民國嘅一個女藝人同埋歌手。
朴智旻

朴智旻（1995年10月13號—）係大韓民國嘅一個男藝人同埋歌手，防彈少年團成員。
朴有天

朴有天，係大韓民國嘅一個男藝人同埋歌手。
朴時煥

朴時煥，係大韓民國嘅一個男藝人同埋歌手。
朴智星

朴智星（韓文：박지성，1981年2月25號—），係前南韓足球員，踢過京都不死鳥、PSV燕豪芬、曼聯同埋昆士柏流浪。2014年掛靴。
朴東彬

朴東彬，係大韓民國嘅一個男藝人同埋演員。
格羅諾斯

格羅諾斯（古希臘文：Κρόνος；拉丁文：Kronos，英文：Cronus，台灣譯克洛諾斯、大陸譯克羅洛斯）係希臘神話嘅神，亦係第一代泰坦神嘅領袖兼最後生嗰位，由烏拉諾斯同蓋亞生。

經歷
格羅諾斯係天空之神烏拉諾斯同埋大地女神蓋亞最細個仔。
後嚟因為烏拉諾斯覺得自己其中六個仔女（即三個獨眼巨人同埋三個百臂巨人）生得太樣衰，所以佢將呢六個仔女全部打入塔爾塔羅斯（即係地獄）。呢六個仔女響個度過得好辛苦，做人阿媽嘅蓋亞唔忍心睇到咁樣，所以佢要求其他仔女出面作反，但係差唔多全部仔女都唔夠膽做，淨係得最細嘅格羅諾斯夠膽。於是蓋亞將一把鐮刀畀咗佢，當烏拉諾斯同蓋亞同床嘅時候，格羅諾斯用鐮刀將老豆個條陰莖砍咗落嚟，拋入海入面，而烏拉諾斯之後走咗去天空上面一去不回。臨走之前，佢對克洛諾斯落咗一個詛咒，而呢個詛咒就係第日嘅阿特拉斯要頂住個天。
後嚟格羅諾斯結婚生仔，但係佢又驚佢啲仔女第日會取代自己個位，所以佢食嗮啲仔女落肚。老婆蕾亞唔忍心再畀格羅諾斯食嗮啲仔女，所以響第六個仔出世之後用石頭調包，所以呢個仔就生存到落嚟，而呢個仔就係宙斯。宙斯大個仔之後，由老豆個肚入面救返之前畀佢食咗嘅大佬同埋家姐，所以佢哋聯埋一齊打老豆。
十年之後，宙斯同埋大佬家姐響蓋亞、百臂巨人幫助底下，終於打低咗格羅諾斯，之後佢將格羅諾斯封咗入塔爾塔羅斯，但係唔知點解，後嚟格羅諾斯竟然走咗佬。
格舍凌

格舍凌（粵拼：gaak3 se2 ling4；西班牙文：Carcelén；西班牙文讀音：[/kaɾθeˈlen/]）係西班牙卡斯蒂利亞-拉曼恰自治區阿爾瓦塞特省嘅一個市鎮。總面積75km²，總人口648人（2001年），人口密度有9人/km²。
格華斯

格華斯係種酒，用黑麥麵包去釀，起源自東歐，酒精濃度得1%樓下，亦可以加生果或者香草調味。
格莉包斯姬蒂

格莉包斯姬蒂（1956年3月1號—），係當今立陶宛總統，2009年就任。佢係立陶宛頭一位女總統。
格羅茲尼

格羅茲尼（車臣文：Соьлжа-ГӀала；俄文：Гро́зный）係俄羅斯車臣共和國首都，喺高加索山。格羅茲尼喺1818年開埠，1989年嗰時有人口40.1萬，但係經過兩次車臣戰爭，1999年嗰時得番15萬人。
格老秀斯

格老秀斯（Hugo Grotius，1583年4月10號—1645年8月28號）係荷蘭政治哲學家，提出咗萬國公法嘅概念。
格藥柃

格藥柃（粵拼：gaak3 joek6 ling4；學名：Eurya muricata）係山茶科柃屬嘅常綠灌木或喬木仔，喺江蘇南邊、安徽南邊、浙江、江西、福建、廣東除粵西同粵東地區、香港、湖北東南邊、湖南東邊同南邊、四川中間，貴州西北邊嘅海拔350～1300m嘅山坡林或林邊嘅灌木林可以搵到。

用途
佢嘅樹皮可以提取栲膠，花可以做蜜糖。
格蘭傑因果關係

格蘭傑因果關係（英文：Granger causality）靠兩個變數嘅時間序列嚟評估嗰兩個變數之間「有冇因果關係」嘅一種假說檢定方式。
最簡單噉講，喺格蘭傑因果關係之下，攞一個因變數  嘅時間序列同一個果變數  嘅時間序列，並且揀一個時間間隔 ，如果喺每個時間點  嘅  數值傾向能夠預測  咁耐之後嘅  數值嘅話，噉  就可以算係  嘅「因」。呢種分析方法源自經濟學（經濟學成日都會應付一個個經濟指標數值嘅時間序列），而且喺現代嘅各社會科學當中相當常用，不過「到底呢個測試能唔能夠真係表明因果」係一條幾受爭議嘅課題。
好似下圖噉：打橫條軸表示時間。（上面條線）喺一個時間點嘅數值能唔能夠預測（紅色箭咀）（下面條線）喺若干時間後嘅數值呢？
李亞軒

李亞軒（1995年7月20號—）係中華台北女子網球手，臺灣臺北出世。

球員生涯
李亞軒係右手揸拍（雙手反手）。
李亦喬

李亦喬（粵拼：lei5 jik6 kiu4，英文：Monnie Li，1993年2月16號—），原名李美琪（粵拼：lei5 mei5 kei4），綽號牛雜妹，係香港演員，喺2015年憑元朗一間牛雜檔嘅太子女嘅身份報名參選香港小姐而出名，但最後入唔到十六強。之後佢本嚟獲蕭定一（中文：蕭定一）嘅中國3D數碼娛樂（中文：中國3D數碼娛樂）賞識諗住同佢簽約，但佢最後決定簽另一間獨立製作公司「5ives Production」。2016年，Monnie改簽尚品娛樂，做咗甄詠珊同安俊豪嘅師妹。
2016年，佢無再參加香港小姐競選，改為參加viuTV嘅《美選D.n.A》，但最後一樣入唔到廿強。不過佢仍然響幕前活躍，亦有拍電視劇。佢2019年9月改名做「李亦喬」。
2020年，李亦喬用特約演員身份多次客串出鏡無綫電視處境劇《開心速遞》，但片尾一路都唔出佢個名，其中第8次客串嘅酒吧客人一角畀網民留意到，但由於片尾都無出佢個名，所以網民一度搞錯咗佢做片尾有出過名嘅另一女藝員林慧君。

電視劇（無綫電視）
由於佢用特約演員身份演出，片尾一路都唔出佢個名。
2020年：《開心速遞》 飾 酒吧客人（第811集）
李之龍

李之龍（1897年—1928年2月8號），字在田，號赤顯，湖北人，係國民革命軍海軍中將，海軍局代理局局長。1913年，李之龍參加李烈鈞嘅湖口起義。1916年秋天，考入煙台海軍學校。1921年發動校工、水兵罷工，俾海軍學校開除。
李乙雪

李乙雪（粵拼：lei5 jyut6 syut3；朝鮮文：리을설／李乙雪；1921年9月14號—2015年11月7號）係朝鮮第一代革命元老、朝鮮人民軍元帥兼東北抗日聯軍老戰士。咸鏡北道金策市人。做過朝鮮勞動黨中央委員會委員、朝鮮勞動黨中央軍事委員會委員，朝鮮人民軍元帥。
李乙雪喺2015年11月7號因為患肺癌死咗，終年94歲。朝鮮全軍喺李乙雪死咗5日之後下半旗致哀，重停嗮一切娛樂活動同飲酒。
李乾順

李乾順（1083年—1139年7月1號），係西夏第四個皇帝，1086年到1139年在位，跟廟號叫夏崇宗。
李亞由美

李亞由美，係大韓民國嘅一個女藝人同埋歌手。
李予信

李予信（英文：Lee Yue Shun，1993年8月18號—），花名「阿信」、「公民黨余文樂」，係香港公民黨前黨員，東區區議會錦屏選區前任議員，亦係註冊社工。
李予信2019年喺區議會選舉出選錦屏選區，結果佢成功打低蔡素玉徒弟洪志傑，順利當選。
2021年3月3號，佢因為泛民主派35+初選案而已退出公民黨職務，係喺被控嘅就「串謀顛覆國家政權罪」案件之後而被捕，佢同楊岳橋、郭家麒、譚文豪等4人關押。
2021年8月31號；李予信因正式劈炮，唔撈嘅區議員一職。
李華明

李華明，SBS，JP（Fred Li Wah-ming，1955年4月25號—），人稱「肥仔明」，社會工作者出身，香港立法會前議員，香港民主黨成員。

身世
李華明祖籍上海，響香港出世。

早期
早響1970年代火紅年代時，佢係香港大學生嘅托洛斯基派人物之一，同岑建勳、梁國雄等係戰友。所以，到1980年代中共響香港拉攏地方派系人物時，佢邀請佢出任觀塘民聯會嘅顧問，同當時任觀塘民聯會會長嘅前觀塘區議會主席兼牛頭角街坊福利會會長侯瑞培，以及前任民主建港聯盟立法會議員、當時嘅觀塘民聯會副會長陳鑑林並肩作戰。不過，佢亦曾經係香港民國派團體港九工團聯合總會顧問，因為當時觀塘東部嘅藍田（咸田新區）同油塘地區嘅反共勢力頗大[未記出處或冇根據]。

政途
佢響1980年代尾加入咗泛民主派組織匯點，重當選為觀塘區區議員，一直連任至1994年。佢響1991年，同當時「香港民主同盟」嘅司徒華聯合響觀塘參選立法局成功。之後，因為主力立法局事務，佢冇再參選區議會，重響1995年立法局選舉中，喺九龍東南選區搫敗香港工會聯合會副秘書長譚耀宗連任，譚就由九龍東一帶轉往荃灣發展。
1999年區議會選舉，李華明跨區到觀塘區議會順天西選區參選，挑戰民主建港聯盟成員郭必錚，最後俾郭氏擊敗。反而佢助手何偉途、羅俊毅等人，就響四順其他選區成功進身觀塘區議會。
由1998年開始，李華明繼續伙拍民主黨黨友司徒華參選九龍東選區，成功連任立法會議員。李華明響2004年繼續連任，但喺民主黨元老司徒華退休後，只能保留九龍東選區一席，直到2012年唔再冧莊，佢話「從政冇退休保障」係佢離開嘅重要原因之一。

政治立場
李華明早年係泛民主派嘅一員，但隨住2012年交棒畀黨友胡志偉之後，佢嘅言論就開始向親中陣營走。
例如，喺2021年中共未經香港人同埋泛民主派同意，修改香港選舉制度之後，唔少泛民主派都認為要杯葛選舉，但係李華明就話，泛民主派唔應該封死參選之路，甚至支持設立資格審查委員會篩選候選人。之後，佢甚至接受親中派堅料網旗下嘅《堅雜誌》訪問，話北京希望民主黨參選，又公開反對劉慧卿形容新制度要泛民主派向選委請求提名係屈辱嘅說法。呢個說法引起唔少迴響，例如媒體WinandMac以『正式投共』形容李華明，時事評論員黃世澤就提出要求民主黨踢佢出黨。不過，《蘋果日報》之後亦引述不記名民主黨黨員，報道話李華明其實對民主黨嘅影響力非常有限，新一代有新一代嘅諗法。係咪參選嘅決定，關鍵仍然係整個政治大環境同埋民主黨支持者點睇。
2022年1月，佢因為未經民主黨批准，以個人名義力撐黨外立法會候選人狄志遠參選第7屆香港立法會選舉嘅社會福利界功能界別，畀民主黨紀律委員會提出凍結黨籍半年，佢接受紀委聆訊時，雖然承認違規，但認為只係做自己認為啱嘅事。民主黨中央委員會將會喺2022年2月開會，投票決定係咪採納紀律委員會嘅建議，凍結佢嘅民主黨黨籍半年，上訴期有一個禮拜；佢表示唔會提出上訴，但就考慮係咪退黨。
李莎旻子

李莎旻子（粵拼：lei5 saa1 man4 zi2，1993年7月27號—）係中國大陸唱作人、影視演員同綜藝節目主持人，喺湖南長沙出世。佢喺長沙市雅禮中學讀過書，2015年喺武漢大學新聞與傳播學院播音與主持藝術專業畢業。2013年8月憑住同母校雅禮中學嘅一組合照《雅禮，今天我要嫁給你了》喺網上走紅，俾網友叫做「雅禮女神」，之後相繼參與主持《一站到底》、《開門大吉》、《新聞大求真》、《偶像萬萬碎》等節目。2015年9月開始主持芒果TV益智問答節目《百萬秒問答》，同年12月開始主持《我是歌手—誰來踢館》，並憑住喺上述兩檔節目入面嘅優異表現正式同湖南廣播電視台簽約。而家已經開始嘗試歌曲創作同埋電視劇、電影演出。

經歷
1993年7月27號，李莎旻子喺湖南長沙嘅普通家庭出世。由於自細就受到嚴格嘅家庭教育，使佢成日去到各種興趣班。5歲就開始學鋼琴、聲樂、表演、主持、朗誦、戲曲，後來重學咗舞蹈同琵琶。
2008年，以年級第一嘅成績考入長沙市雅禮中學，並加入雅禮學生會擔任文藝部部長。佢喺2010年俾雅禮推選為學校代表，參加「北京大學全國中學生模擬聯合國大會」，攞咗「最佳代表獎」。
2011年，準備高考嘅李莎旻子唔理屋企人反對，一個人去到北京學習專業，最終考入武漢大學新聞與傳播學院播音與主持藝術專業。
2012年，李莎旻子參加湖南娛樂頻道舉辦嘅《星姐選舉》選美比賽，最終殺入前10。
2013年8月，李莎旻子憑住同母校雅禮中學嘅一組合照《雅禮，今天我要嫁給你了》喺網上走紅，俾網友叫做「雅禮女神」。同年9月26號，參加江蘇衛視《一站到底》，最終連續擊敗6人。11月13號，參與錄製湖南衛視《天天向上》各年代女神PK專場。之後相繼參與主持《一站到底》、《開門大吉》、《一起向前衝》、《經視團購會》、《新聞大求真》、《偶像萬萬碎》等多檔節目。
2014年開學季，李莎旻子自己策劃並搵朋友幫手影咗佢嘅第二組寫真照《在武大，不忘前世，不負今生》，照片發佈後再次轟動網絡，佢又俾網友叫做「武大女神」。同年10月29號，參與錄製《奔跑吧兄弟第一季》，領銜校園辯論團同鄭愷、陳赫、Angelababy搞咗個辯論賽。12月10號，再度參與錄製湖南衛視《天天向上》。
2015年9月30號開始，參與主持芒果TV益智問答節目《百萬秒問答》夜晚時段嘅節目。同年12月5號開始，參與主持芒果TV《我是歌手—誰來踢館》。憑住喺上述兩檔節目入面嘅優異表現，李莎旻子正式同湖南廣播電視台簽約。2015年12月31號，搭檔何炅、楊樂樂、李維嘉、吳昕、杜海濤、汪涵、錢楓、小五、沈夢辰主持《2015—2016湖南衛視跨年演唱會》。
2016年1月7號開始，參加《我是歌手第四季》，擔任徐佳瑩嘅芒果經紀人。同年7月1號開始，全程主持芒果TV《2016超級女聲全國總決賽》。2016年9月，以旁聽生嘅身份參加湖南衛視《一年級·畢業季》，並喺呢段時間入面完成咗佢嘅第一支原創單曲《小蝦》。
2017年2月4號開始，出演由陳銘章執導，何小庭出品同製作嘅微玄幻美食治癒輕喜劇《親·愛的味道》，喺電視劇入面飾演甜品師李菲林，係佢第一次正式出演電視劇並喺電視劇入面擔當主要角色。
2017年3月，出演由彭發執導嘅中國第一部細路奇幻歷險電影《奇幻變型記》，係佢出演嘅第一部電影作品。
2017年7月27號，李莎旻子嘅第一支個人原創單曲《小蝦》喺網易雲音樂上線，正式開始佢嘅歌手生涯。
2019年，李莎旻子參加《中央廣播電視總台2019主持人大賽》，成功入圍全國60強、文藝類全國30強，最終順利晉級總決賽並攞咗文藝類銅獎。
2020年1月3號開始，參加《歌手·當打之年》，再度擔任徐佳瑩嘅音樂合夥人。同年6月，加盟愛奇藝《我是唱作人第二季》，為新聲代唱作人，喺決賽資格爭奪戰第一輪演唱《阿聾》喺組內對決輸畀萬妮達直接遭到淘汰。
李菊

李菊（1976年1月22號—）係江蘇南通人，出名嘅乒乓波運動員。7歲開始練乒乓波，1990年入江蘇省隊，1991年入國家青年隊，1992年入國家隊，2001年退役，2003年復出。最好成績係2000年夏季奧林匹克運動會女子乒乓波雙打冠軍。
李萬祺

李萬祺（Henry Lee Junior，1958年3月18號—）係香港賽車手，喺香港出世，係「香港車王」李鶴屏個仔。1987年娶咗藝人余安安做老婆。由1988年起出戰澳門東望洋大賽車。2000年攞到亞洲房車錦標賽冠軍同東望洋大賽亞軍。因受到亞洲金融風暴影響，2002年就破咗產。2003年同余安安離婚，2008年再結婚，而家個老婆于洋。

賽車成績
1998年 全國康巴斯方程式錦標賽冠軍。
1999年 全國房車錦標賽冠軍。
2000年 亞洲房車賽冠軍。
2002年 亞洲雷諾方程式挑戰賽雪邦站冠軍。
2002年 亞洲雷諾方程式挑戰賽珠海站冠軍。
2002年 香港房賽冠軍賽冠軍。
2003年 亞洲雷諾方程式挑戰賽澳門站季軍。
2004年 亞洲雷諾方程式挑戰賽雪邦站冠軍。
2005年 全國汽車場地錦標賽2000cc組季軍。
2005年 亞洲雷諾方程式挑戰賽澳門站亞軍
2005年 亞洲雷諾方程式挑戰賽雪邦站第6回合亞軍
2007年 全國汽車場地錦標賽第三站2000cc组冠軍
2007年 全國汽車場地錦標賽2000cc組年度車手第五名
2008年 全國汽車場地錦標賽第六站2000cc組亞軍
李華度

李華度（葡文：Rivaldo，1972年4月19號—）係巴西足球員，司職前鋒，1999年獲選歐洲足球先生（金球獎）同世界足球先生。
數拍子

數拍子（counting）喺音樂上係指用週期性嘅聲嚟幫手表示拍子，例如啲人跳舞或者玩樂器嗰陣會係噉重複數住「1 2 3 4，1 2 3 4，1 2 3 4」，用意通常就係想幫自己掌握首音樂嘅拍子。
數據

數據（粵拼：sou3 geoi3；或者借英文叫 data，粵拼：dei1 taa4），又叫資料（粵拼：zi1 liu2），係指描述事物嘅符號（多數係文字同數）資訊記錄，透過量度同分析得出。亦都有圖片資料同映片資料等。
數學物體

數學物體（mathematical object）泛指任何喺數學上可以清楚噉定義並且用嚟分析嘅嘢。
數愛

《數愛》係香港女歌手謝安琪打算出嘅第三張國語唱碟，而家已經被無限期擱置，唱碟同首波主打名字喺謝安琪Facebook度2015年5月28號公佈。

唱碟名
唱碟名《數愛》源自謝安琪本人，佢希望將遊歷華語歌壇5年嚟認識嘅、鐘意嘅、被佢懾服嘅音樂人，都嘗試喺第三張國語唱碟度合作，作為自己喺華語歌壇嘅歷程紀錄，細數佢嘅珍愛。
喺2015年7月30號，叱咤903叱咤樂壇訪問中提到唱碟參與嘅音樂人有林俊杰、Hush、李榮浩、方大同、胡彥斌等。
數學運算

數學運算（英文：mathematical operation）係指一個函數將一個或者以上嘅輸入轉化做定義清楚嘅輸出嘅過程。
數學邏輯

數學邏輯（英文：mathematical logic），又叫數理邏輯、符號邏輯，係數學同邏輯一個分支，佢嘅研究對象係對證明同計算呢兩個直觀概念符號化之後嘅形式系統。數理邏輯係數學基礎好重要嘅組成部分。
東快訊

《東快訊》（Eastern Express），係香港一份摺咗嘅英文報紙，1994年2月1號由東方報業集團創刊，打破1990年代香港得返兩份英文報紙嘅局勢，不過因為蝕錢，1996年5月停刊。
東慶悟

東慶悟（1990年7月20號—）係日本足球員，司職中場，效力FC東京。
東戈壁

東戈壁（Дорноговь）係蒙古一盟，首府賽音山達。
東成區

東成區（日文：東成区／ひがしなりく Higashinari ku */?）係日本大阪廿四個區嘅其中一個。
東斯拉夫人

東斯拉夫人係斯拉夫人之中最大嘅分支，佢哋主要都係講東斯拉夫語言，而佢哋嘅共同祖先就係嚟自基輔羅斯。

歷史
因為當時好少信史嘅緣故，歷史學家一般對於東斯拉夫人喺859年之前嘅認知非常之少，佢哋嘅資料主要都係嚟自考古學同埋語言學嘅研究。
相對於其他民族，東斯拉夫人擴散嘅面積好大：基輔羅斯喺大約公元1000年嘅面積已經係大約130萬平方公里。學家推測其中一個原因係因為東斯拉夫人習慣“刀耕火種”嘅農業方法。呢個方法首先用火燒咗一個森林，跟住喺塊地上面種嘢。雖然呢個方法令土地非常肥沃，但係只係維持到幾年，所以啲人需要不斷咁遷徙。
到12世紀，基輔羅斯開始衰退，國入面嘅人口開始分散，造成咗唔同嘅族群，到依家就成為咗白俄羅斯人、俄羅斯人、同埋烏克蘭人嘅分別。
東張西望

《東張西望》係香港無綫電視一個標榜娛樂同時事資訊，同時為無綫電視唔同業務做宣傳嘅節目，由2005年6月6號開始逢禮拜一到五香港時間19:30-20:00響翡翠台播，由2019年3月3號開始改做逢禮拜一到日都播。
每集節目都會有兩位主持響錄影廠，另外每條娛樂同時事資訊片段都會有唔同嘅外景主持。比較出名嘅外景主持包括林泳淘、李旻芳、利穎怡等。另外，呢個節目亦不時會加入一啲植入式廣告，採訪手法，新聞真確性同埋對問題嘅預設立場都引起一啲爭議，甚至曾經傳出非法採訪嘅爭議。

現時節目內容
一般情況下，節目第一節會係一啲時事新聞或者娛樂新聞，而去到第二節就會係探討一啲近期社會問題，當中唔少會係觀眾報料。另外，佢哋偶然亦會對出一啲同喺無綫重頭節目（例如：香港小姐）或者重大社會事件（例如：四川大地震、馬尼拉人質事件）有關嘅特輯。
近似於一般評論節目，《東張西望》有啲位會加入主觀意見或者立場。另外，佢哋討論一啲議題嘅時候，有時亦會帶有相關嘅商業宣傳。

大事紀
節目喺2005年6月6號起啟播，以替代先前嘅同類型娛樂新聞節目《娛樂大搜查》，2005年9月19號起因播映《百法百眾（中文：百法百眾）》第二輯而暫停，之後喺2005年10月31號起恢復播放。當時節目內容以娛樂新聞同埋藝人貼身追訪為主，亦會穿插無綫電視劇集宣傳同埋旗下藝人嘅最新動向。而部份娛樂新聞內容片段會喺第二日嘅《娛樂直播（中文：娛樂直播）》重播。
2007年12月31號起，節目改用16:9技術製作，並且翡翠台同埋高清翡翠台同步播出。
2009年3月30號起，節目同主持班底都全面改革，並大幅增加時事新聞內容，本來嘅娛樂新聞比例降到兩至三成，有時甚至全集唔播娛樂新聞，縮減嘅娛樂新聞內容就轉至深夜嘅《娛樂頭條（中文：娛樂頭條）》節目中播映。
2012年11月29號起，節目安排喺翡翠台同埋高清翡翠台深夜逢星期二至星期六01:20-01:45（連廣告）重播，但去到2013年3月19號，翡翠台深夜重播時段就改到去01:55-02:25。

主題音樂
節目喺2005年10月31號至2009年3月27號期間嘅主題音樂叫做《Symmetry Of Spirit》，2009年3月30號至2019年3月1號改用新版主題音樂《Gearing Up》。而節目內容預告背景音樂叫做《Laserline》。現今就用咗為徐洛鏘編曲嘅純音樂。

節目調動同暫停播映嘅紀錄
自開播以嚟，《東張西望》偶然會因為香港有突發新聞事件，或者無線宣傳重點節目等原因，會安排特備節目而令《東張西望》暫停一日或者更改播放時間。

外間反應同爭議
内文：關於東張西望嘅爭議
節目部分內容之後被放上無綫各個YouTube官方頻道，有啲得到唔錯嘅點擊率(例如：藝人結婚、電話補習班騙案等)，甚至一度登上Youtube熱門榜行榜。而2021年10月一次跟進醫療事故嘅環節，李旻芳因為訪問期間哽咽落淚，亦得到一啲網民關注。不過，《東張西望》嘅內容一直有唔少人批評同爭議，其中包括節目混合廣告被批評罰款、未經同意盜用他人短片、硬銷政府政策同決定、對社會問題抱有偏頗預設立場嘅爭議、發佈假新聞等。
森功至

森功至 ，係日本嘅一個男配音員。

配音作品一覽
呢個表唔完整，歡迎加料。
森勇人

森勇人（1995年4月21號—）係日本足球員，司職中場，效力大阪飛腳。
森勇介

森勇介（1980年7月24號—）係日本足球員，司職後衞，效力過東京綠茵，仙台七夕，京都不死鳥，川崎前鋒，FC岐阜，及SC相模原。
森口尚史

森口尚史（1964年6月11號—）係一位日本醫學研究員，東京大學醫學部附屬病院特任研究員。
2012年10月佢宣稱從新型萬能細胞（iPS細胞）培育出心肌細胞，移植到6名嚴重心力衰竭患者進行治療，呢次係利用iPS細胞做嘅世界首宗臨床應用案例。兩日後單嘢俾人踢爆係假嘅。
森史密夫

森史密夫（Sam Smith，1992年5月19號—）係英國唱作人，倫敦出世，2012年出道，2014年度格林美獎攞到最佳新人等四個獎。佢亦公開自己係同性戀者。
森圭區

森圭區係坦桑尼亞嘅一個區，喺國土西南部，首府烏華華。
森千早都

森千早都 ，係日本嘅一個女藝人同埋配音員。
森哈里斯

森哈里斯（英文：Sam Harris，1967年4月9號—）係美國一舍作家、哲學家、神經科學家，同埋無神論者。